Parlamentul României

LEGE Nr. 321

din 26 iunie 2001

privind acordarea gratuită de lapte praf pentru copii cu vârste cuprinse între 0 - 12 luni

Publicată în: Monitorul Oficial Nr. 341 din 27 iunie 2001

    Parlamentul României adoptă prezenta lege.
    Art. 1 - (1) Se aprobă acordarea gratuită de lapte praf, formulă pentru sugari, copiilor cu vârste cuprinse între 0 - 12 luni care nu beneficiază de lapte matern.

    (2) Costul laptelui praf acordat în condiţiile alin. (1) se suportă din bugetul Ministerului Sănătăţii şi Familiei.

    Art. 2 - Distribuirea laptelui praf se realizează prin consiliile locale ale municipiilor, oraşelor şi comunelor, respectiv consiliile locale ale sectoarelor municipiului Bucureşti.

    Art. 3 - Ministerul Sănătăţii şi Familiei şi Ministerul Administraţiei Publice elaborează norme, aprobate prin ordin comun, privind modul de achiziţionare şi distribuire a laptelui praf acordat gratuit copiilor cu vârste cuprinse între 0 - 12 luni, care se vor publica în Monitorul Oficial al României, Partea I, în termen de 5 zile de la data intrării în vigoare a prezentei legi.

    Această lege a fost adoptată de Camera Deputaţilor în şedinţa din 12 iunie 2001, cu respectarea prevederilor art. 74 alin. (2) din Constituţia României.

    Această lege a fost adoptată de Senat în şedinţa din 18 iunie 2001, cu respectarea prevederilor art. 74 alin. (2) din Constituţia României.

